৮ ফেব্রুয়ারি এ মামলায় আপিল শুনানিতে সহায়তার জন্য ১২ আইনজীবীকে অ্যামিকাস কিউরি হিসেবে নিয়োগ দেন আপিল বিভাগ। তারা হলেন- বিচারপতি টিএইচ খান, ড. কামাল হোসেন, ব্যারিস্টার এম আমীর-উল ইসলাম, এএফএম হাসান আরিফ, ব্যারিস্টার রোকন উদ্দিন মাহমুদ, আবদুল ওয়াদুদ ভূঁইয়া ও এমআই ফারুকী, ব্যারিস্টার আজমালুল হোসেন কিউসি, এজে মোহাম্মদ আলী ও ফিদা এম কামাল, ব্যারিস্টার রফিক-উল হক ও ব্যারিস্টার শফিক আহমেদ। এর মধ্যে শেষের দু’জন বক্তব্য উপস্থাপন করেননি। আর ব্যারিস্টার আজমালুল হোসেন কিউসি ষোড়শ সংশোধনীর পক্ষে মতামত দিয়েছেন। বাকি ৯ জন ষোড়শ সংশোধনী বাতিলের পক্ষে মত দিয়েছেন।